Sedam Marijinih žalosti
Sveta Brigita Švedska imala je više ukazanja za svoga života. U jednome od tih ukazanja, Marija, Majka Božja, objavila je svetici pobožnost na čast 7 Njenih žalosti. Marija je mnogo trpjela za života na Zemlji i ova pobožnost je razmišljanje o njenim patnjama i suzama.
Marija je obećala milosti, onima koji će moliti (svaki dan) i širiti ovu pobožnost.

To su:

1. Imat će mir u obitelji.

2. Dobit će prosvjetljenje o Božjim otajstvima.

3. Blažena Djevica Marija primit će i uslišati sve njihove molitve, koje budu u skladu s Božjom Voljom i za spasenje njihove duše.

4. Vječnu radost s Isusom i Marijom u slavi.

Blažena Djevica Marija tražila je svakodnevno obavljanje ove pobožnosti (koja je kratka), ali tko preskoči jedan ili više dana, može to kasnije nadoknaditi.

Pobožnost se sastoji u tome da se svaki dan u tjednu pročita kratki uvodni tekst za pojedini dan i zatim se izmoli 7 Zdravo Marija (u čast 7 Marijinih žalosti). Možete započeti od bilo kojeg dana, ne nužno od ponedjeljka.
Pobožnost je odobrila Sveta kongregacija za širenje vjere i papa Klement XII., a nalazi se u knjižici "Objave" sv. Brigite.

Blažena Djevica Marija otkrila je sv. Brigiti: "Tražila sam širom planeta, da li tko žali Mene i meditira nad Mojim žalostima, ali sam našla jako rijetke. Moja kceri, premda sam zaboravljena od mnogih, barem Me ti nemoj zaboraviti, meditiraj nad mojim žalostima i širi ih gdje god možeš."

Napomena! Citati iz Evanđelja nisu obavezni dio pobožnosti, već služe za lakše razmatranje.

Molitva 
Ponedjeljak:

Prva žalost - Šimunovo proročanstvo 

"A i tebi će samoj mač probosti dušu - da se razotkriju namisli mnogih srdaca! ( Lk 2,35)"

7 Zdravo Marija

Utorak:

Druga žalost - Bijeg u Egipat 

"Uzmi dijete i majku njegovu pa bježi u Egipat. ( Mt 2, 14)"

7 Zdravo Marija

Srijeda:

Treća žalost - Isus izgubljen u hramu 

"A onda ga stanu tražiti među rodbinom i znancima. I kad ga ne nađu, vrate se u Jeruzalem tražeći ga. (Lk 2, 45)"

7 Zdravo Marija

Četvrtak:

Četvrta žalost - Marija susreće Isusa na putu za Kalvariju 

"Zlostavljahu ga, a on puštaše, i nije otvorio usta svojih. K'o jagnje na klanje odvedoše ga. (Iz 53, 7)"

7 Zdravo Marija

Petak:

Peta žalost - Isus umire na križu 

"Kad Isus vidje majku i kraj nje učenika kojega je ljubio , reče majci : "Ženo ! Evo ti sina!" Zatim reče učeniku: "Evo ti majke!" I od toga časa uze je učenik k sebi. (Iv 19, 26-27)"

7 Zdravo Marija

Subota:

Šesta žalost - Marija prima Isusovo mrtvo tijelo 

"Za naše grijehe probodoše njega, za opačine naše njega satriješe.(Iz 53, 5)"

7 Zdravo Marija

Nedjelja:

Sedma žalost - Isus položen u grobu 

"Uzmu dakle tijelo Isusovo i poviju ga u povoje s miomirisima , kako je u Židova običaj za ukop. (Iv 19, 40)"

7 Zdravo Marija
Molitve i pobožnosti Blaženoj Djevici Mariji